Баланстық және баланстан

тыс шоттардағы қалдықтар

туралы есеп нысанына

қосымша

Әкімшілік деректер нысанын толтыру бойынша түсіндірме

Баланстық және баланстан тыс шоттардағы қалдықтар туралы есеп (индексі – FBN\_700-N(D), кезеңділігі – күн сайын)

1-тарау. Жалпы ережелер

1. Осы түсіндірме (бұдан әрі – Түсіндірме) «Баланстық және баланстан тыс шоттардағы қалдықтар туралы есеп» әкімшілік деректерді жинауға арналған нысанын (бұдан әрі – Нысан) толтыру бойынша бірыңғай талаптарды айқындайды.

2. Нысан «Қазақстан Республикасының Ұлттық Банкі туралы» Қазақстан Республикасы Заңының 15-бабы екінші бөлігінің 65-2) тармақшасына және «Қазақстан Республикасындағы банктер және банк қызметі туралы» Қазақстан Республикасының Заңы 54-бабының 1-тармағына сәйкес әзірленді.

3. Нысанды Қазақстан Республикасының бейрезидент-банктерінің филиалдары күн сайын жасайды, есепті күннің соңындағы жағдай бойынша толтырады.

Мәліметтер теңгемен жасалады. Құны бойынша көрсеткіштер үтірден кейін екі таңбамен санмен көрсетіледі.

4. Нысанға басшы немесе есепке қол қою функциясы жүктелген адам және орындаушы қол қояды.

5. Нысанды толтыру кезінде кодтар «Қазақстан Республикасы Ұлттық Банкінің веб-порталы» ақпараттық жүйесінде пайдаланылатын анықтамалықтарға сәйкес көрсетіледі, күні «ЖЖЖЖ. КК.АА» форматында көрсетіледі, мұнда «ЖЖЖЖ» – жылы, «АА» – айы, «КК» - күні.

6. Нысан мен Түсіндірмеде шоттар нөмірі Нормативтік құқықтық актілерді мемлекеттік тіркеу тізілімінде № 6793 болып тіркелген, Қазақстан Республикасы Ұлттық Банкі Басқармасының 2011 жылғы 31 қаңтардағы № 3 қаулысымен бекітілген «Екінші деңгейдегі банктердегі, ипотекалық ұйымдардағы, «Қазақстан Даму Банкі» акционерлік қоғамындағы және Қазақстан Республикасының бейрезидент-банктері филиалдарындағы бухгалтерлік есептің үлгі шот жоспарына (бұдан әрі – Шоттардың үлгі жоспары) сәйкес көрсетіледі.

7. Түсіндірмеде көрсетілген көрсеткіш ұсынылмайтын жағдайларды қоспағанда, барлық көрсеткіштер толтыру үшін міндетті болып табылады.

2-тарау. Нысанды толтыру бойынша түсіндірме

8. Нысанда Қазақстан Республикасының бейрезидент-банкі филиалының баланстық (активтер, міндеттемелер, меншікті капитал, кіріс, шығыс) және баланстан тыс (шартты және ықтимал талаптар мен міндеттемелер, балансқа меморандум шоттары) шоттарындағы қалдықтар туралы мәліметтер көрсетіледі.

9. 1, 2, 3 және 4-жолдарда мәндер «Қазақстан Республикасы Ұлттық Банкінің веб-порталы» ақпараттық жүйесінде орналастырылған анықтамалықтардан таңдалады.

2, 3 және 4-жолдарда резиденттік белгісіне, экономика секторының және валюталар тобының кодтарына сәйкес келетін кодтар Түсіндірмеге сәйкес осындай нақтылау қолданылатын шоттар үшін көрсетіледі.

10. 1-жолда Шоттардың үлгі жоспарына сәйкес келетін шоттың төрт таңбалы нөмірі көрсетіледі.

11. 2-жолда мына кодификацияға сәйкес резиденттік белгісі көрсетіледі:

«1» коды – Қазақстан Республикасының резиденті;

«2» коды – Қазақстан Республикасының бейрезиденті.

12. 3-жолда экономика секторының коды және 4-жолда валюта топтарының коды Нормативтік құқықтық актілерді мемлекеттік тіркеу тізілімінде № 17274 болып тіркелген, Қазақстан Республикасы Ұлттық Банкі Басқармасының 2018 жылғы 29 маусымдағы № 139 қаулысымен бекітілген Екінші деңгейдегі банктердің, Қазақстанның Даму Банкінің, Қазақстан Республикасы бейрезидент-банктері филиалдарының, Қазақстан Республикасы бейрезидент-сақтандыру (қайта сақтандыру) ұйымдары филиалдарының және ипотекалық ұйымдардың Қазақстан Республикасының Ұлттық Банкіне қаржы секторына шолуды қалыптастыруға арналған мәліметтерді ұсынуы жөніндегі нұсқаулықта көзделген кодификацияға сәйкес көрсетіледі.

13. Активтер бойынша 2 және 3-жолдарда резиденттік белгісі және дебитордың (эмитенттің) экономика секторының коды, міндеттемелер бойынша – резиденттік белгісі және кредитордың экономика секторының коды көрсетіледі.

14. Нысанда мерзімі бойынша активтер мен міндеттемелердің мынадай сыныптамасы қабылданды:

қысқа мерзімді – бір жылға дейін қоса алғанда;

ұзақ мерзімді – бір жылдан астам.

15. 2-жолда 1007, 1009, 1603 және 1604 шоттар үшін:

Қазақстан Республикасының Ұлттық Банкі шығарған бағалы металдардан жасалған монеталар және ұлттық валютадағы коллекциялық монеталар үшін «1» коды көрсетіледі;

Қазақстан Республикасының бейрезидент эмитенттерінің бағалы металдардан жасалған монеталары және коллекциялық монеталары үшін «2» коды көрсетіледі.

16. 2 және 3-жолдарда:

1405, 1406, 1425, 1752 және 1864 шоттар үшін вексель берушінің резиденттік белгісі мен экономика секторының коды көрсетіледі.

1201, 1202, 1205, 1206, 1208, 1209, 1452, 1453, 1454, 1456, 1457, 1459, 1481, 1482, 1483, 1485, 1486, 1491, 1492, 1494, 1495, 1744, 1745, 1746, 1750 және 1757 шоттар үшін эмитенттің резиденттік белгісі мен экономика секторының коды көрсетіледі;

2301, 2303, 2306, 2401, 2402, 2405 және 2406 шоттар үшін бағалы қағазды ұстаушының резиденттігі белгісі мен экономика секторының коды көрсетіледі, бағалы қағазды ұстаушыны дұрыс анықтауға мүмкіндік болмаған кезде – бағалы қағазды номиналды ұстаушының резиденттік белгісі мен экономика секторының коды көрсетіледі.

 17. 2, 3 және 4-жолдарда 1011, 1012, 1601, 1602, 1610, 1651-1699, 1854, 1857, 1873, 1874, 2854, 2857, 2861, 2872, 2873, 3001, 3003, 3025, 3027, 3101, 3200, 3400, 3510, 3540, 3580, 3589, 3599 шоттар, 4 (төртінші), 5 (бесінші), 6 (алтыншы) және 7 (жетінші) сыныпты шоттар бойынша көрсеткіштер ұсынылмайды.

18. 3-жолда 1811, 1812, 1813, 1814, 1815, 1816, 1817, 1818, 1819, 1820, 1821, 1822, 1823, 1824, 1825, 1826, 1827, 1831, 1832, 1833, 1834, 1835, 1836, 1837, 1838, 1839, 1840, 1841, 1842, 1843, 1844, 1845, 1871, 1880, 2041, 2042, 2044, 2045, 2046, 2047, 2048, 2231, 2704, 2811, 2812, 2813, 2814, 2815, 2816, 2817, 2818, 2819, 2820, 2831, 2832, 2833, 2834, 2835, 2836, 2838, 2839, 2871, 2874, 2880, 3561, 3562, 3563 және 3564 шоттар бойынша көрсеткіш ұсынылмайды.

19. 3-жолда банк операцияларының жекелеген түрлерін жүзеге асыратын ұйымда немесе «Қазпочта» акционерлік қоғамында орналастырылған және «Басқа банктерде орналастырылған салымдар» 1250-тобының шоттарында көрсетілген салымдар бойынша экономика секторының «5» коды көрсетіледі.

20. 4-жолда 1013, 1727, 2016, 2126, 2212, 2216, 2708 және 2717-шоттар бойынша көрсеткіш ұсынылмайды.